William o Ockham

Athronydd a diwinydd o Loegr oedd William o Ockham (tua 1287 – 1347 neu 1349). Roedd yn athronydd ysgolaidd a sefydlodd ffurf o enwoliaeth, gan wadu bod realiti i gysyniadau ac eithrio'r pethau unigol a ddynodir gan eiriau. Ei brif rodd i faes athroniaeth yw rasel Occam, yr egwyddor sy'n honni taw'r ddamcaniaeth symlaf yw'r ddamcaniaeth debycaf.

Ganwyd William yn Ockham, Surrey, tua 1287, ac ymunodd â'r Ffransisiaid pan oedd yn ifanc. Astudiodd diwinyddiaeth yng Ngholeg Merton, Rhydychen. Teithiodd i Avignon yn Ffrainc ym 1324 ar gais y Pab Ioan XXII. Yna bu'n cwrdd â John Lutterell a Bonagratia o Bergamo, a daeth y tri ohonynt i gytuno taw heretic oedd y Pab. Bu'r tri ohonynt yn ffoi o Avignon y 1328, a chafodd William ei ysgymuno o'r Eglwys Gatholig. Parhaodd i ysgrifennu ar resymeg yn ei flynyddoedd olaf. Bu farw William ym München ym 1347 neu 1349, yn bosib o'r Pla Du.

 Cyfeiriadau 

Categori:Genedigaethau 1287
Categori:Marwolaethau'r 1340au
Categori:Athronwyr y 13eg ganrif o Loegr
Categori:Athronwyr ysgolaidd
Categori:Cyn-fyfyrwyr Coleg Merton, Rhydychen
Categori:Diwinyddion Catholig o Loegr
Categori:Llenorion Lladin yr Oesoedd Canol
Categori:Pobl fu farw o'r pla
Categori:Pobl o Surrey
Categori:Pobl a ysgymunwyd gan yr Eglwys Gatholig Rufeinig
Categori:Rhesymegwyr o Loegr
Categori:Urdd Sant Ffransis
Categori:Ysgolheigion y 13eg ganrif o Loegr
Categori:Ysgolheigion Lladin o Loegr